open-index/open-wikipedia-markdown huggingface dataset:
Úrvalsdeild Karla

A **Úrvalsdeild Karla** (en galego, *Liga Premier de Islandia* ou *Liga islandesa de fútbol*) é a máxima categoría do fútbol profesional en Islandia. Está organizada pola Federación de Fútbol de Islandia e os seus equipos poden disputar torneos da UEFA. A competición dispútase entre a primavera e o verán a causa das condicións climatolóxicas do país. Actualmente é coñecida polo nome de **Pepsideild karla** polo patrocinio da bebida Pepsi.

## Historia 
A primeira edición do torneo tivo lugar no ano 1912 como unha competición entre 3 clubs de Reiquiavik: o KR Reykjavik, o Fram e o ÍBV, resultando vencedor o KR Reykjávik. Os anos 1913 e 1914 o Fram proclamouse campión da competición sen ter disputado un só partido debido a que ningún outro equipo se presentou á competición. Posteriormente, o campionato foise ampliando a máis clubs. En 1955, con 6 clubs en Primeira, estableceuse un sistema de ascensos e descensos que dinamizaba o campionato, e en 1959 engadiuse ao sistema de liga regular partidos na casa e a domicilio, do mesmo xeito que se facía noutros países. A partir de 1964 os equipos islandeses poden entrar nas competicións europeas da UEFA.

A pesar de que o campionato se celebra dende 1912, foi en 1951 cando un equipo que non era de Reiquiavik gañou por primeira vez a Liga, sendo o ÍA Akranes, da cidade de Akranes.

Actualmente, e dende 2008, o campionato conta con 12 clubs e é totalmente profesional, aínda que algúns equipos teñen unha situación semi-profesional debido ao estado do fútbol en Islandia.

## Sistema de competición 
O campionato o forman 12 clubs. Aínda que contou tradicionalmente con 10 equipos, este número foi ampliado a 12 na tempada 2008. Os equipos xogan dúas veces entre si ao longo da tempada, na casa e a domicilio. Ao final da tempada os dous últimos equipos descenden á 1. deild karla (Primeira División), sendo substituídos polos 2 primeiros desa categoría.

O campión da Liga participa na UEFA Champions League partindo dende a Primeira rolda de clasificación, mentres que o segundo e o campión da Copa xogan a UEFA Europa League a partir da rolda previa.

## Equipos na tempada 2015 
## Palmarés 
### Campionatos por club 
## Véxase tamén 
### Ligazóns externas 
* KSI.is (sitio da Federación Islandesa de Fútbol)
* Úrvalsdeild en UEFA.com
Alex Oxlade-Chamberlain

**Alexander Mark David "Alex" Oxlade-Chamberlain**, nado o 15 de agosto de 1993 en Portsmouth, é un futbolista inglés. Xoga de centrocampista e o seu actual club é o Liverpool FC da Premier League inglesa.

## Traxectoria 
Oxlade-Chamberlain chegou ás categorías inferiores do Southampton F.C. con só sete anos, e fixo o seu debut coma profesional no ano 2010. O 2 de marzo de 2010 fixo o seu debut co primeiro equipo á idade de 16 anos e 199 días, saíndo do banco na vitoria do seu equipo por 5-0 contra o Huddersfield Town F.C.

O 8 de agosto de 2011, anunciouse a súa fichaxe polo Arsenal F.C. a cambio de 12 de millóns de dólares, que poderían chegar a 15 millóns en función dalgunhas variables. Fixo o seu debut co Arsenal o 28 de agosto de 2011, na derrota por 8-2 contra o Manchester United, saíndo no minuto 62 en substitución de Francis Coquelin.

## Notas 
## Véxase tamén 
### Ligazóns externas 
* Perfil en arsenal.com
* Alex Chamberlain Perfil en TheSaintsHub
American Airlines

**American Airlines, Inc.** (**AA**) é a terceira aeroliña máis grande do mundo en millas por pasaxeiro e en ingresos do mundo. American Airlines é unha subsidiaria de AMR Corporation e ten a súa sede en Fort Worth, Texas, ao lado do seu principal centro de actividade, o Aeroporto Internacional de Dallas/Fort Worth. A aeroliña ten unha extensa rede internacional e doméstica, con voos regulares a Norteamérica, o Caribe, Suramérica, Europa e Asia e o Pacífico.

American Airlines ten cinco centros de operacións: Dallas/Fort Worth (DFW), Chicago (ORD), Miami (MIA), Nova York (JFK) e Os Ánxeles (LAX). Dallas/Fort Worth e o seu centro máis grande, operando AA e American Eagle, a aeroliña rexional de AMR, o 85% do seu tráfico no aeroporto e viaxando a máis destinos que dende calquera dos seus outros centros. Na actualidade American ten bases de mantemento en Tulsa (TUL) e Fort Worth Alliance (AFW), e ten dous afilaidos, American Eagle e AmericanConnection.

## Frota 
En setembro de 2018, the American Airlines mainline fleet consists of the following aircraft:

## Notas
ASOBAL

A **ASOBAL**, acrónimo da **Asociación de Clubes Españoles de Balonmano** (en galego: *Asociación de Clubs Españois de Balonmán*), é unha asociación deportiva española sen ánimo de lucro fundada en 1984. Por delegación da Real Federación Española de Balonmán, a ASOBAL é a encargada de organizar as catro principais competicións masculinas de clubs do país: a Liga ASOBAL, a Copa ASOBAL, a Copa do Rei e a Supercopa.

Na actualidade, a ASOBAL está integrada polos 16 equipos que disputan a máxima categoría do balonmán masculino español, aínda que a pertenza á asociación non é un requirimento indispensable para poder disputar esta categoría.

## Membros fundadores 
* BM Granollers
* Málaga Balonmano
* Elgorriaga Bidasoa
* G.D. Teka
* C.B. Tecnisan
* Teucro Caja Pontevedra
* Fútbol Club Barcelona 
* Beti-Onak
* Atlético de Madrid
* Naranco Oviedo
* C.D. Cajamadrid Corona
* 3 de Mayo Tenerife
* Michelín Valladolid

## Membros da asociación en 2007/2008 
* C.D. Ademar León
* BM Ciudad de Almería
* Sociedad Deportiva Teucro
* Juventud Deportiva Arrate 	
* Futbol Club Barcelona	
* Academia Octavio 	
* Balonmano Ciudad Real
* Teka Cantabria
* BM Granollers
* Portland San Antonio
* Balonmano Torrevieja
* BM Valladolid
* BM. Antequera
* Algeciras BM.
* BM. Ciudad de Logroño
* CAI BM Aragón

## Competicións 
Por delegación da Federación Española de Balonmán, a ASOBAL é a encargada de organizar as seguintes competicións:
* Liga ASOBAL
* Copa ASOBAL
* Copa do Rei de balonmán
* Supercopa de España de balonmán

## Véxase tamén 
### Ligazóns externas 
* Sitio web oficial da ASOBAL
* Balonmán - Asobal
Tassili Airlines

**Tassili Airlines** (en ) é unha aeroliña baseada en Alxer, Alxeria. Proporciona servizos domésticos fóra do aeroporto Houari Boumedienne Airport, e tamén voos charter para a industria petrolífera do país.

Tassili Airlines fundárona en 1997 Air Algérie (49%) e a compañía Sonatrach (51%). As súas operacións comezaron o 8 de abril de 1999 cun voo entre Hassi Messaoud e Alxer. En 2005 Air Algérie retirou os seus fondos da aeroliña, quedando a súa titularidade en mans de Sonatrach.

## Frota 
En setembro de 2017 a frota de Tassili Airlines estaba formada polos seguintes avións cunha idade media de 8,6 anos:

Ademais, a aeroliña ten varios avións máis pequenos, Beechcraft 1900, Cessna 208 Caravan e Pilatus PC-6, así como helicópteros Bell 206.

## Notas
Canadian Airlines

**Canadian Airlines International Ltd.** foi unha aeroliña canadense que operou entre 1987 e 2001. Foi a segunda aeroliña máis grande do Canadá, por detrás de Air Canada, e transportou a uns 11,9 milóns de pasaxeiros a 160 destinos de 17 países no seu apoxeo en 1996. Canadian Airlines voaba a 105 destinos no Canadá, máis que calquera outra aeroliña. Canadian Airlines tiña a súa sede en Calgary, Alberta, e foi adquirida, xunto cos seus avións, por Air Canada en 2001.
United Airlines

**United Air Lines, Inc.** é unha aeroliña estadounidense, subsidiaria de United Continental Holdings, Inc. Trátase da maior aeoliña do mundo en número de empregados, con 88.253 en outubro do 2012, e a segunda en número de avións, 702. A sede corporativa atópase en Chicago e o seu principal centro de operacións está no Aeroporto Internacional George Bush de Houston, Texas. A aeroliña tamén ten centros nos aeroportos O'Hare de Chicago, Washington Dulles, Denver, San Francisco, Los Angeles, Narita (preto de Tokyo), Newark Liberty, Cleveland Hopkins e Antonio B. Won Pat en Guam. United é un dos membros fundadores de Star Alliance, a alianza de aeroliñas máis grande do mundo, e ofrece voos a máis de 1.000 destinos en 170 países. O servizo rexional da aeroliña é operado por United Express.

United fundouse en 926 como Varney Air Lines, converténdose en Boeing Air Transport en 1927 cando foi mercada polo fabricante de aviñons Boeing. Converteuse nunha compañía independente en 1934 en fusionouse con Capital Airlines en 1961. O 30 de novembro de 2011 United Airlines conseguiu un certificado de operación único coa antiga Continental Airlines, o que singifica que ámbalas dúas son na actualidade unha única aeroliña. O 3 de marzo do 2012 Continental e United fusionaron os sistemas de servizo de pasaxeiros, os programas de fidelización e as páxinas web eliminando oficialmente a marca e o nome de Continental.

## Frota 
### Actual
En decembro de 2020 a frota de United Airlines estaba formada polos seguintes avións:  

### Histórica 

## Véxase tamén 
### Ligazóns externas 
* Páxina da aeroliña
LATAM Chile

**LATAM Airlines**, anteriormente **LAN Airlines S.A.**, é unha aeroliña chilena que ten a súa base en Santiago de Chile. É unha das fundadoras do LATAM Airlines Group, o grupo de aeroliñas máis grande de Suramérica. LATAM é na actualidade unha das maiores aeroliñas de Latinoamérica, voando a ese continente, a Estados Unidos, o Caribe, Oceanía e Europa. É membro da alianza de aeroliñas Oneworld. LATAM Airlines é a 49 aeroliña máis antiga do mundo, e a 10ª das que actualmente operan.

## Frota 

## Véxase tamén 
### Ligazóns externas 
* Páxina da aeroliña
Aerolíneas Argentinas

**Aerolíneas Argentinas S.A.** é a aeroliña máis grande da Arxentina é actúa como a aeroliña nacional dese país. Na súa maioría é propiedade do goberno arxentino e ten a súa sede na Torre Bouchard, localizada en San Nicolás, Buenos Aires. A aeroliña fundouse en 1949 tras a fusión de catro compañías e comezou a operar en decembro de 1950. Un consorcio liderado por Iberia tomou o control da aeroliña en 1990 e o Grupo Marsans mercouna, xunto coas subsidiarias, en 2001, tras un período de graves dificultades económicas que estiveron a piques de pechar a compañía. Dende finais de 2008 Aerolíneas Argentinas pertende ao goberno arxentino.

Aerolíneas Argentinas Cargo, a aeroliña rexional Austral Líneas Aéreas, a compañía de servizos aeroportuarios Aerohandling, a división de carga JetPaq S.A. e o operador turístico Optar S.A. son subsidiarias de Aerolíneas Argentinas.

A aeroliña e as súas subsidiarias operan dende dous centros de actividade, localizados en Buenos Aires. Os voos domésticos concéntranse no Aeroparque Jorge Newbery, e os servizos internacionais lévanse a cabo dende o Aeroporto Internacional Ministro Pistarini, aínda que tamén se realizan dende aí algúns servizos rexionais. A compañía proporciona transporte gratuíto aos pasaxeiros que teñen que cambiar dun aeroporto ao outro.

## Frota 
En febreiro de 2016 a frota de Aeroliñas Argentinas estaba composta polas seguintes aeronaves:

## Notas 
## Véxase tamén 
### Ligazóns externas 
*Páxina da aeroliña
Air Europe

**Air Europe** foi unha aeroliña británica independente e de capital totalmente privado. Fundouse no ano 1978 co nome provisional Inter European Airways e adoptou o de Air Europe o ano seguinte. As súas oficinas principais estiveron inicialmente en Reigate, Surrey pero posteriormente trasladáronse a Crawley, West Sussex.

A súa principal base de operacións estivo no aeroporto londiniense de Gatwick, onde comezaron as súas actividades en maio de 1979 con tres Boeing 737-200 Advanced novos.

Air Europe foi fundada por Errol Cossey e Martin O'Regan, dous antigos executivos de Dan-Air. Harry Goodman, que fundara Intasun Leisure durante os priemrios anos dos 70, converteuse no principal apoio financeiro da compañía ademais de ser o presidente do International Leisure Group (ILG), a nai de Air Europe e Intasun Leisure.

Air Europe foi o princial provedor de prazas charter para Intasun Leisure, que medrou durante os anos 80 para converterse no segundo tour-operador do Reino Unido. Air Europe expandeuse agresivamente durante esa década e chegou a ser unha das principais aeroliñas charter do país.

Cara finais dos 80 Air Europe foi a primeira aeroliña en adquirir presenza pan-europea ao crear varias filiais no continente. Tamén se fixo con dúas pequenas aeroliñas rexionais, formando o núcleo da nova Air Europe Express.

O éxito de Air Europe chegou ao seu fin cando os crecentes problemas financeiros  da súa compañía nai comezaron a minar o rendemento da aeroliña e as súas compañías irmás a finais de 1989. ILG e todas as súas subsidiarias con base no Reino Unido declaráronse en bancarrota o 8 de marzo de 1991.
Pedro Cañada Castillo

**Pedro Cañada Castillo**, nado en Calzadilla, Cáceres o 22 de febreiro de 1936, é un político e profesor universitario estremeño. Actualmente é o secretario xeral do partido Extremadura Unida.
## Traxectoria
Pedro Cañada Castillo foi un dos fundadores, ao inicio da Transición, do partido Acción Regional Extremeña, que pouco despois se integraría na coalición, logo partido político, Unión de Centro Democrático. Elixido senador por Cáceres pola UCD en 1977 e 1979, deixou o partido, pasando do Grupo Centrista ao Mixto o 17 de novembro de 1979, para fundar Extremadura Unida.

Foi alcalde do seu concello natal, Calzadilla. Tamén foi Conselleiro de Educación na xunta pre-autonómica de Estremadura.

A súa carreira académica realizouna como profesor de Filosofía na Universidade Complutense de Madrid. Tamén foi director do Gabinete de Estudos e Actividades Culturais da Universidade Autónoma de Madrid. É Doutor en Filosofía pola Universidade de Friburgo (Suíza) na especialidade de ética social. Publicou en 1968 a súa tese doutoral titulada "Derecho al Error".

## Notas
Milan Mačvan

**Milan Mačvan**, nado o 16 de novembro de 1989 en Vukovar, é un ex xogador serbio de baloncesto profesional.

## Traxectoria 
Tras pasar polas categorías inferiores do KK Železnik, comezou a súa carreira profesional no club a finais de 2007. Foi traspasado ao KK Hemofarm a mediados de decembro de 2007.

O 17 de decembro de 2010, Mačvan asinou un contrato por 5 anos co Maccabi Tel Aviv.

Foi elixido na 54ª posición do Draft da NBA polos Cleveland Cavaliers. O 18 de outubro de 2011, asinou un acordo de cesión por un ano ao KK Partizan.

O 1 de xuño de 2020 anunciou a súa retirada coma xogador profesional.

## Notas 
## Véxase tamén 
### Ligazóns externas 
* Perfil en Euroleague.net
Adria Airways

**Adria Airways d.o.o.**, anteriormente **Inex-Adria Airways**, foi a aeroliña nacional de Eslovenia. A compañía realizaba voos regulares echárter a destinos en Europa. Era membro da alianza Star Alliance dende 2004 e é socio de Lufthansa dende 1996.

As oficinas principais da compañía atopábanse no aeroporto de Liubliana e tamén tiña oficinas en Bruxelas, París, Moscova, Frankfurt, Zagreb e Zürich, ademais de axentes de vendas en todos os países europeos. O 30 de setembro de 2019 a compañía declarouse en bancarrota e cesou todas as súas operacións.

## Frota 
No momento do cesamento de actividade a frota de Adria Airways estaba formada polos seguintes avións:

## Accidentes e incidentes 
* 30 de outubro de 1975: voo 450 de Inex-Adria Aviopromet, un Douglas DC-9-32 esnafrouse durante unha aproximación entre a neboa preto da vila de Suchdol, Checoslovaquia. Morreron 75 dos 120 ocupantes do avión.
* 10 de setembro de 1976: un Douglas DC-9-31 de Inex-Adria e un Hawker Siddeley Trident 3B de British Airways víronse involucrados nunha colisión aérea sobre Zagreb, morrendo 176 persoas. A colisión atribuíuse a un erro do control de tráfico aéreo.
* 1 de decembro de 1981: voo 1308 de Inex-Adria Aviopromet, un McDonnell Douglas MD-81 esnafrouse contra unha montaña mentres se aproximaba ao aeroporto Campo dell'Oro en Ajaccio, Córsega morrendo os seus 180 ocupantes.

## Notas
China Southern Airlines

**China Southern Airlines** (chinés simplificado: 中国南方航空公司; chinés tradicional: 中國南方航空公司) é unha aeroliña chinesa baseada en Guangzhou. É a sexta aeroliña máis grande do mundo en número de pasaxeiros transportados, e a máis grande de Asia en pasaxeiros e número de avións. Tamén é a cuarta aeroliña do mundo en tráfico doméstico. Dende os seus dous principais centros de operacións nos aeroportos de Guangzhou Baiyun e Beijing Capital, a aeroliña voa a 121 destinos usando 422 avións.

China Southern Airlines creouse o 1 de xullo de 1988 despois da reestruturación da Administración Chinesa de Aviación Civil. Dende entón, a compañía adquiriu e fusionouse con varias aeroliñas domésticas, converténdose nunha das tres máis grandes do país (xunto con Air China e China Eastern Airlines). China Southern Airlines é membro da alianza SkyTeam.

En 2010 China Southern Airlines transportou a 76,5 millóns de pasaxeiros e tivo uns beneficios de 883 millóns de dólares.

## Destinos 
China Southern Airlines voa a 193 destinos en 35 países distintos de todo o mundo. Mantén unha forte presenza no mercado doméstico cos seus centros de conexión principais no Aeroporto Internacional de Pequín-Capital, no Aeroporto Internacional de Cantón-Baiyun, o Aeroporto Internacional de Chongqing Jiangbei e o Aeroporto Internacional de Urumchi-Diwopu, xunto con outras cidades centrais como Changchun, Changsha, Dalian, Shanghai, Shenyang, Shenzhen, Wuhan e Zhengzhou. Os plans da aeroliña pasan por continuar desenvolvendo Chongqing e Urumchi como centros de conexión ademais de explotar o potencial do mercado doméstico.

China Southern actualmente oferta 485 diarios dende o seu centro de Guangzhou e 221 dende o de Pequín. A aeroliña proporciona servizos a 65 destinos internacionais. A meirande parte destes unen Guangzhou con cidades de todo o mundo. Tamén ten moitos outros voos internacionais operado a través de Pequín, Urumchi (sobre todo cara Asia Central) e Dalian (cara ao Xapón, Corea do Sur e Rusia). China Southern Airlines desenvolveu unha extensa rede cara ao sueste asiático e tamén se converteu na aeroliña chinesa con maior presenza en Australia. China Southern está tamén considerando expandirse cara ao mercado suramericano, ademais de dirixirse cara ao africano.

## Frota 
En novembro de 2018 a frota da China Southern Airlines estaba formada polos seguintes avións:
Malév

**Malév** (húngaro: *Magyar Légiközlekedési Vállalat*), foi a aeroliña nacional de Hungría entre 1946 e 2012. Tivo as súas principais oficinas en Budapest e o seu centro de operacións no aeroporto de Budapest Liszt Ferenc. Dende alí, a aeroliña voaba a 50 cidades de 34 países de todo o mundo usando unha frota de 22 avións. Malév foi membro da alianza Oneworld ata o seu cesamento de operacións, e unírase a ela o 29 de marzo de 2007. O 3 de febreiro do 2012 deixou en terra todos os seus avións e cancelou todos os voos debido á falta de liquidez da empresa. O 14 de febreiro declarouse á aeroliña insolvente e ordenouse a súa liquidación.

## Frota 
No momento do seu cesamento de actividades, o 3 de febreiro de 2012, a frota de Malév estaba formada polos seguintes avións.
Air New Zealand

**Air New Zealand Limited** é a aeroliña nacional de Nova Zelandia. Ten a súa base en Auckland e realiza voos cara a 27 destinos domésticos e 29 internacionais en 15 países de Asia, Europa, Oceanía e Norteamérica. Foi a única aeroliña que daba a volta ao mundo. Air New Zealand é membro da alianza de aeroliñas Star Alliance dende o ano 1999.

As rutas de Air New Zealand céntranse en Australasia e o Pacífico Sur, con servizos de longa distancia cara Asia, Europa e Norteamérica. O principal centro de operacións da aeroliña está no aeroporto de Auckland e a súa sede sitúase nun edificio chamado "The Hub", a 20&nbsp;km do aeroporto.

Air New Zealand orixinouse en 1940 como Tasman Empire Airways Limited (TEAL), unha compañía de hidroavións que realizaba voos entre Nova Zelandia e Australia. TEAL pasou a ser propiedade do goberno neozelandés en 1965 e pasou a chamarse Air New Zealand. No ano 1989 gran parte da compañía foi privatizada, pero a maioría volvería ser adquirida polo goberno en 2001.

A aeroliña ten unha frota de longa distancia composta por Boeing 747, Boeing 767, Boeing 777 e Airbus A320 para rutas internacionais. A compañía tamén usa unha frota de Airbus A320 e Boeing 737 para operacións de curta distancia. As subsidiarias rexionais de Air New Zealand, Air Nelson, Eagle Airways e Mount Cook Airline realizan servizos domésticos dentro do país.

## Frota 
### Actual
En febreiro de 2020 a frota de Air New Zealand estaba formada polos seguintes avións:

### Histórica

## Notas
PRL

As siglas **PRL** poden facer referencia a:

*A prolactina, unha hormona.
*A prevención de riscos laborais.
Thermosphere Ionosphere Mesosphere Energetics and Dynamics

**TIMED** (acrónimo de *Thermosphere Ionosphere Mesosphere Energetics and Dynamics*) é un satélite artificial da NASA lanzado o 7 de decembro de 2001 mediante un foguete Delta II 7920 desde a base Vandenberg da Forza Aérea.

## Características 
A misión de TIMED é estudar os procesos físicos e químicos que ocorren a través da mesosfera, termosfera e ionosfera a alturas de entre 60 e 180&nbsp;km.

## Instrumentos 
TIMED leva a bordo catro instrumentos:

* Solar EUV Experiment (SEE)
* TIMED Doppler Interferometer (TIDI)
* Global Ultraviolet Imager (GUVI)
* Sounding of the Atmosphere using Broadband Emission Radiometry (SABER)

## Notas 
## Véxase tamén 
### Ligazóns externas 
* Páxina web de TIMED
Lista de linguas aborixes de Australia

[miniatura|300px|Mapa das linguas en diferentes cores que representan as distintas [familia lingüística|familias lingüísticas

]]
Esta **lista de linguas aborixes de Australia** contén os nomes, familias lingüísticas e número de falantes das falas indíxenas dos aborixes australianos. Porén, hai que ter en conta que nesta listaxe non se inclúen a lingua crioula, pidgin e a lingua de sinais, nin outros idiomas baseados no inglés.

## Notas 
## Véxase tamén 
### Outros artigos 
* Aborixes australianos
* Linguas aborixes de Australia
* Linguas de sinais aborixes de Australia
* Lista dos pobos indíxenas de Australia
Qantas

**Qantas Airways Limited** é a aeroliña nacional de Australia. O nome é un acrónimo de "Queensland and Northern Territory Aerial Services", xa que orixinalmente servía Queensland e o Territorio do Norte, e ten o alcume de "The Flying Kangaroo" (o canguro voador). Ten a súa base no aeroporto de Sydney. É a aeroliña máis grande de Australia e a terceira máis antiga do mundo aínda en servizo, tras KLM e Avianca. A sede de Qantas está situada no Qantas Centre, no suburbio de Mascot en Sydney. Qantas é un dos membros fundadores da alianza de aeroliñas Oneworld.

Qantas ten varias aeroliñas filiais que operan cara centros rexionais e realizan algunhas rutas troncais en Australia baixo o nome de QantasLink. Qantas temén é propietaria de Jetstar, unha aeroliña de baixo custo que opera tantos servizos internacionais dende Australia como servizos domésticos en Australia e Nova Zelandia, e ten accións en outras aeroliñas do Grupo Jetstar.

## Frota 
### Actual
En decembro de 2020 a frota de Qantas estaba formada polos seguintes avións:

## Notas
A Azoreira, A Faeira, As Pontes de García Rodríguez

**A Azoreira** é un lugar da parroquia da Faeira no concello coruñés das Pontes de García Rodríguez na comarca do Eume. Estaba despoboado no ano 2014 segundo datos do IGE.
## Lugares e parroquias 
### Lugares da Faeira 
### Parroquias das Pontes de García Rodríguez
Transit Research and Attitude Control

**TRAAC** (acrónimo de *Transit Research and Attitude Control*) é un satélite artificial do Departamento de defensa dos Estados Unidos e da Armada dos Estados Unidos de América lanzado o 15 de novembro de 1961 mediante un foguete Thor Ablestar desde Cabo Cañaveral.

## Características 
A misión de TRAAC foi investiga-lo uso da técnica de gradente gravitatorio como método para orientar e estabilizar unha nave espacial. Ademais levaba un experimento relación con células solares e un detector de neutróns.

## Notas
Tras do Monte

Como topónimo **Tras do Monte** pode referirse a:

;En Galiza
***Tras do Monte**, lugar da parroquia da Faeira, no concello das Pontes de García Rodríguez;
***Tras do Monte**, lugar da parroquia de Covas, no concello de Viveiro.
***Trasdomonte**, lugar da parroquia da Madanela de Montes, no concello de Forcarei.

## Véxase tamén
### Outros artigos
Benade

Como topónimo **Benade** pode referirse a:

;En Galiza
***Benade**, parroquia do concello de Lugo;
****Benade**, lugar de dita parroquia;
***Benade**, lugar da parroquia de Muniferral, no concello de Aranga;
***Benade**, lugar da parroquia da Faeira, no concello das Pontes de García Rodríguez.
Tras do Monte, Covas, Viveiro

**Tras do Monte** ou **Tralomonte** é un lugar da parroquia de Covas no concello lugués de Viveiro na comarca da Mariña Occidental. Tiña 4 habitantes, todos homes, no ano 2010 segundo datos do INE.

## Notas 
## Lugares e parroquias 
### Lugares de Covas 
### Parroquias de Viveiro
Anaheim Amigos

O **Anaheim Amigos**/**Los Angeles Stars** foi un equipo da Asociación de Baloncesto Americana, coa súa sede en California. Durante a primeira tempada foron coñecidos como *Amigos* en Anaheim, e máis tarde moveronse cara aos Ánxeles para converterse en Los Angeles Stars. O equipo existiu entre 1967 e 1970 cando mudaron cara a Salt Lake City e pasaron a ser coñecidos como os Utah Stars.

Os Amigos foi o primeiro equipo profesional que se autodefiniu como local de Anaheim, mentres que Los Angeles Angels of Anaheim xogaban no Estadio de Anaheim ó mesmo tempo, non utilizaron o nome de *Anaheim* ata a década de 1990.
Chautauqua Airlines

**Chautauqua Airlines, Inc.** é unha aeroliña rexional estadounidense subsidiaria de Republic Airways Holdings baseada en Indianapolis, Indiana. Realiza máis de 700 voos diários a 98 aeroportos de 31 estados, Washington, D.C. e o Canadá. Ademais da súa base en Indianapolis, Chautauqua tamén ten outras nos aeroportos de Cleveland, LaGuardia, General Mitchellt, Gerald R. Ford, Louisville, O'Hare e Port Columbus.

## Frita
Adam Beach

**Adam Ruebin Beach**, nado o 11 de novembro de 1972 en Ashern, Manitoba, é un actor salteaux de cinema e televisión.

## Filmografía
## Véxase tamén
Montes

O topónimo **Montes** pode referirse a:

;En Galiza:
***Comarca de Tabeirós - Terra de Montes**, comarca na provincia de Pontevedra;
***Fornelos de Montes**, concello da comarca de Vigo;
****Fornelos de Montes**, parroquia de dito concello;
***Montes**, parroquia do concello de Campo Lameiro;
***Montes**, parroquia do concello de Cualedro;
****Santa Baia de Montes**, lugar de dita parroquia;
***A Madanela de Montes**, parroquia do concello de Forcarei;
****Soutelo de Montes**, lugar de dita parroquia;
***Parada dos Montes**, parroquia do concello da Pobra do Brollón;
****Parada dos Montes**, lugar de dita parroquia;
***Pereira de Montes**, parroquia do concello da Merca;
***Sabucedo de Montes**, parroquia do concello de Cartelle;
***Monteseiro**, parroquia do concello da Fonsagrada;
****Monteseiro**, lugar de dita parroquia;
***Montes**, lugar da parroquia de Vista Alegre, no concello de Santiago de Compostela;
***Montes**, lugar da parroquia de Licín, no concello do Saviñao;
***Os Montes**, lugar da parroquia de Cortapezas, no concello de Portomarín;
***Os Montes**, lugar da parroquia de Grixoa, no concello de San Amaro;
***Montes Claros**, lugar da parroquia de Vilaño, no concello da Laracha;
***Os Montes Outeiros**, lugar da parroquia de Corvillón, no concello de Cambados;
***As Casas dos Montes**, lugar da parroquia da Granxa, no concello de Oímbra;
***Forxás de Montes**, lugar da parroquia de Seoane, no concello de Allariz;
***Forxás de Montes**, lugar da parroquia de Corvillón, no concello da Merca;
***Horta de Montes**, lugar da parroquia de Cospindo, no concello de Ponteceso;
***Vilar de Montes**, lugar da parroquia de Vilanova, no concello de Lalín;
***Montesalgueiro**, lugar da parroquia de Muniferral, no concello de Aranga;
***Montesandeu**, lugar da parroquia de Piñeiro, no concello de Cuntis;
***Monteselo**, lugar da parroquia de Camboño, no concello de [[Lousame];
***A Montesiña**, lugar da parroquia de Soutomaior, no concello de Soutomaior;
***Montesiño**, lugar da parroquia de Ronfe, no concello de Láncara;
***Montesiños**, lugar da parroquia de Coucieiro, no concello de Muxía;
***Montesubelo**, lugar da parroquia de Alborés, no concello de Mazaricos;
***Miramontes**, lugar da parroquia de Grixoa, no concello de Santiago de Compostela;
***Trasmontes**, lugar da parroquia de Buciños, no concello de Carballedo.

;Fóra de Galiza

;En Portugal
***Montes**, freguesía do concello de Alcobaça;
***Montes da Senhora**, freguesía do concello de Proença-a-Nova.

;En Venezuela
***Montes**, municipio.

Amais, como apelido pode referirse a:

***Xoán Montes**, compositor galego (1840-1899);
***Eugenio Montes**, político e escritor galego (1900-1982);
***Ramón Montes de Oca**, músico e compositor mexicano (1953-2006);
***Amparo Montes**, cantante mexicana (1925-2002);
***Andrés Montes**, locutor deportivo español (1956-2009).

## Véxase tamén
### Outros artigos
***O Montés**, lugar da parroquia de San Xulián da Veiga, no concello de Sarria.
Fly Away Home

***Fly Away Home*** é un filme estadounidense dirixido por Carroll Ballard que se estreou en 1996.

## Sinopse 
Amy e o seu pai viven nunha pequena granxa no Canadá. Nun bosque preto da casa, Amy descobre un niño de gansos abandonado e decide crialos. Ambos inician unha divertida aventura: ensinan ós gansos a voar e guíanos cara terras cálidas.

## Personaxes 
## Galardóns e nomeamentos 
* 1996: Nomeada ó Oscar: Mellor fotografía.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Think of a Number

***Think of a Number*** é a primeira novela de policías de John Verdon. O seu protagonista é Dave Gurney, un detective xubilado de Nova York.

## Sinopse 
A historia comeza cando o señor Mark Mellery recibe unha carta. Enriba dela, hai unha nota na que un descoñecido que di coñecelo moi ben, lle pide que pense nun número entre o un e o mil. Cando abre o sobre, descobre que o número no que pensara é exactamente o mesmo que hai no sobre. Na carta adxunta, demándalle que envíe unha cantidade de cartos a un enderezo postal. Para resolver este misterio que lle está a proer os miolos, acode ó seu vello amigo da universidade, Dave Gurney, un exdetective moi prestixioso que se retirou despois de vinte e cinco anos de servizo.
Battle for the Planet of the Apes

***Battle for the Planet of the Apes*** é un filme estadounidense dirixido por J. Lee Thompson que se estreou en 1973.

## Sinopse 
Caesar, o simio que capitaneou a revolta contra a raza humana, é un benévolo gobernante que fomenta a convivencia coa humanidade, a pesar das protestas do xefe militar dos simios, o Xeneral Aldo (Claude Akins). Os homes, superviventes dun holocausto nuclear que case os destrúe, son considerados cidadáns de segunda clase. Caesar decide realizar unha viaxe á "Cidade Prohibida" co humano MacDonald (Austin Stoker) e o sabio Virgil (Paul Williams) na busca dunhas cintas nas que estaría gravada a morte dos seus pais. Aínda que Caesar atopa o que está buscando, capta a atención de homes mutantes que se encontran na devastada zona de guerra. De regreso a casa comeza unha dura batalla na que o Xeneral Aldo desafía a autoridade de Caesar. Simios e humanos enfrontaranse para decidir quen gobernará o planeta.

## Personaxes 
* Roddy McDowall como Caesar
* Claude Akins como Aldo
* Natalie Trundy como Lisa
* Serven Darden como Kolp
* Austin Stoker como MacDonald
* John Huston como Líder dos macacos e narrador da historia
* Len Ayres como Mandemus
* Paul Williams como Virgil

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Cartismo

miniatura|Disturbios cartistas.
O **cartismo** (*Chartism* no inglés) foi un movemento da reforma social que xurdiu no Reino Unido e que expresaba a axitación da clase obreira debido aos cambios derivados da Revolución Industrial, á situación económica e ás leis promulgadas polo Parlamento. Ao igual que o Ludismo, o Cartismo foi un movemento propio da primeira etapa do movemento obreiro, pero a diferenza daquel, tivo unha índole esencialmente política. Obtivo o seu nome da "Carta do pobo" (''The People's Charter*) que é un documento escrito o 7 de xuño de 1837 no *British Coffee House'' de Londres, enviado ao Parlamento Británico no 1838 que sinala as 6 peticións do movemento, nas que se reivindicaba:
*O sufraxio universal (aos homes maiores de 21 anos, sen antecedentes penais)
*Voto secreto
*Soldo anual para os deputados que posibilitase aos traballadores o exercicio da política.
*Reunión anual do Parlamento, que aínda que puidera xerar inestabilidade, evitaría o suborno.
*A participación dos obreiros no Parlamento mediante a abolición do requisito de propiedade para asistir ao mesmo.
*Establecemento de circunscricións iguais, que asegurasen a mesma representación ao mesmo número de votantes.

Os defensores do Cartismo pensaban que cando os traballadores alcanzasen o poder político, poderían adecuar as leis aos seus intereses de clase. A duración deste movemento abarcou unha década, entre 1838 e 1848, aínda que as reunións dos movementos continuaron ata 1852. Manifestouse en 3 ondadas: en 1838, 1842 e 1848.

## Notas 
## Véxase tamén
### Ligazóns externas
* Páxina dedicada o Cartismo .
* El cartismo .
* Chartism .
* Cartismo en la guía2000 .
* Poor Laws
Kit Harington

**Christopher "Kit" Harington**, nado o 26 de decembro de 1986 en Worcester, é un actor inglés de cinema, televisión e teatro.

## Traxectoria 
Harington é principalmente coñecido por participar na serie de televisión da HBO *Game of Thrones* na que interpreta a Jon Snow.

## Filmografía 
### Cinema 
### Televisión 
### Radio 
### Videoxogos 
## Notas 
## Véxase tamén
Eva Green

**Eva Gaëlle Green**, nada o 5 de xullo de 1980 en París, é unha actriz e modelo francesa.

## Filmografía 
## Véxase tamén 
### Ligazóns externas 
* Ficha na IMDb
Martin Freeman

**Martin John C. Freeman**, nado o 8 de setembro de 1971 en Aldershot, Hampshire, é un actor inglés de cinema e televisión.

## Traxectoria 
É principalmente coñecido por interpretar a Tim Canterbury na serie de televisión da BBC *The Office* e por facer do Dr. Watson na serie de *Sherlock*. Nos filmes destaca a súa participación en *Love Actually* e nas recentes adaptación cinematográficas da novela *O hobbit* de Tolkien, *The Hobbit: An Unexpected Journey*, *The Hobbit: The Desolation of Smaug* e *The Hobbit: The Battle of the Five Armies*, onde interpreta a Bilbo Bulseiro.

## Filmografía 
### Televisión
## Véxase tamén
Jack

***Jack*** é un filme estadounidense dirixido por Francis Ford Coppola que se estreou en 1996. Está protagonizado por Robin Williams, que interpreta a Jack Powell, un neno que medra catro veces máis rápido do normal como resultado dunha enfermidade similar á proxeria.

## Sinopse 
Jack é un neno atrapado nun corpo de adulto: sofre unha estraña enfermidade que fai que o seu crecemento físico se cuadriplique mentres que o seu cerebro, que se desenvolve con normalidade, é o dun neno de dez anos. Non é doado adaptarse a unha vida que vai a ser moi curta e isto reflíctese nas relacións coa súa familia e cos amigos do colexio.

## Personaxes 
* Robin Williams como Jack Powell
* Brian Kerwin como Brian Powell
* Diane Lane como Karen Powell
* Jennifer Lopez como Miss Marquez
* Bill Cosby como Lawrence Woodruff
* Fran Drescher como Dolores "D.D." Durante
* Adam Zolotin como Louie Durante
* Todd Bosley como Eddie
* Seth Smith como John-John
* Ryan Kennedy como George
* Michael McKean como Paulie
* Allan Rich como Dr. Benfante
* Keone Young como Dr. Lin
* Allison Whitbeck como Lucy
* Dwight Hicks Director do instituto
* Marc Coppola como Locutor de Radio (voz)

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
In the Name of the King: A Dungeon Siege Tale

***In the Name of the King: A Dungeon Siege Tale*** é un filme dirixido por Uwe Boll que se estreou no 2007. Filme baseado no videoxogo *Dungeon Siege*.

## Sinopse 
Historia de corte medieval na que un granxeiro de orixe humilde consegue converterse nun heroico e valente príncipe que terá que salvar o seu reino dun escuro e tenebroso final.

## Personaxes 
* Jason Statham como Camden Konreid/Granxeiro
* Leelee Sobieski como Muriella
* John Rhys-Davies como Merick
* Ron Perlman como Norrick
* Claire Forlani como Solana
* Kristanna Loken como Elora
* Matthew Lillard como Duke Fallow
* Ray Liotta as Gallian
* Burt Reynolds como Rei Konreid
* Brian White como Comandante Tarish
* Mike Dopud como Xeneral Backler
* Will Sanderson como Bastian
* Tania Saulnier como Talwyn
* Gabrielle Rose como Delinda
* Terence Kelly as Trumaine
* Colin Ford como Zeph

## Galardóns e nomeamentos 
* 2008: Premio Razzie ó peor director. 6 nomeamentos incluíndo peor filme e guión.

## Notas 
## Véxase tamén 
### Ligazóns externas 
* Ficha na IMDb 
* Ficha e Filmaffinity
Insulares do estreito de Torres

Os **insulares do estreito de Torres** son os poboadores orixinarios das Illas do estreito de Torres e de parte do actual estado de Queensland. Segundo a lexislación australiana, constitúen xunto cos aborixes australianos os dous grupos de indíxenas australianos do país. O 6% dos indíxenas australianos identifícase plenamente como Insular do estreito de Torres. Outro 4% dos indíxenas australianos identifícase tendo herdanza mixta aborixe e do estreito de Torres.

[miniatura|[Illas do estreito de Torres]]
## Poboación 
Hai preto de 6.000 Insulares do estreito que viven nas Illas do estreito de Torres, e outros 42.000 que viven fóra delas, maioritariamente no norte de Queensland, destacando as localidades de Townsville e Cairns.

## Cultura 
Os insulares do estreito de Torres posúen unha herdanza cultural e historia distinta das tradicións aborixes. Os que viven na área leste do Estreito de Torres, están relacionados cos pobos de Papúa-Nova Guinea, e falan unha lingua papúa. Así pois, non son xeralmente incluídos baixo a denominación "aborixes australianos". Este foi outro factor para a promoción do máis inclusivo termo "indíxenas australianos".

## Linguas 
Os indíxenas de Torres falan dúas linguas autóctonas. Os da parte central e occidental falan linguas do grupo *pama-nyunganas* (*kalaw lagaw ya*, *kalau kawau ya*, *kulkalgau ya* e *kawalgau ya*), mentres que os da parte oriental falan a lingua *meriam mìr*, do grupo de linguas papúas.

## Insulares do estreito destacábeis 
* Eddie Mabo
* Christine Anu
* Seaman Dan
* Wendell Sailor 
* Sam Thaiday 
* Brent Webb 
* Robert Lui
* Michael Bani 
* Albert Proud

## Notas 
## Véxase tamén 
### Outros artigos 
* Aborixes australianos
* Bandeira dos insulares do estreito de Torres
* Illas do estreito de Torres
* Papúa-Nova Guinea

### Ligazóns externas 
* Torres Strait Regional Authority 
* Church of Torres Strait
* Aboriginal and Torres Strait Islanders' virtual books 
* Aboriginal and Torres Strait Islander Social Justice Commissioner, Social Justice Reports 1994-2009 e Native Title Reports 1994-2009
Drunken Master

***Drunken Master*** é un filme de Hong Kong dirixido por Yuen Woo-ping que se estreou en 1978.

## Sinopse 
Wong Fei-hung é fillo dun gran mestre de Kung fu da cidade. Pero, aínda que é bo, en lugar de estudar artes marciais pasa o día facendo o parvo, ata que por culpa dunha trasnada súa resulta ferido o sobriño dun potentado da zona. Entón, o seu pai decide recorrer á axuda do seu tío para que lle ensine un pouco de disciplina.

## Personaxes 
* Jackie Chan como Wong Fei-hung
* Yuen Siu-tien como Beggar Chi Su-hua / Sam Seed
* Hwang Jang-lee como Thunderleg
* Lam Kau como Wong Kei-ying
* Fung Ging-man como Mr Li
* Hsu Hsia como Rei do Bamboo
* Linda Lin como o Tío de Wong Fei-hung
* Dean Shek como Profesor Kai-hsien
* Yuen Shun-yi como Chen Ko-wai
* Tong Jing como curmán de Wong Fei-hung

## Véxase tamén 
### Ligazóns externas 
* Ficha na IMDb 
* Ficha en Filmaffinity
Police Story 4: First Strike

***Police Story 4: First Strike*** (en ), é un filme de Hong Kong dirixido por Stanley Tong que se estreou en 1996. Está protagonizado por Jackie Chan.

## Sinopse 
Coa carreira armamentística internacional como contexto, Jackie Chan, un oficial da policía de Hong Kong contratado pola CIA e por unha Organización de Intelixencia Rusa, emprega tódalas armas ó seu alcance para recuperar unha cabeza atómica ucraína que fora roubada.

## Personaxes 
* Jackie Chan como Jackie
* Jackson Liu como Jackson Tsui
* Annie Wu como Annie Tsui
* Bill Tung como Tío Bill
* Yuri Petrov como Coronel Gregor Yegorov
* Nonna Grishayeva como Natasha
* John Eaves como Mark
* Terry Woo como Tío Seven
* Kristopher Kazmarek como Comandante Korda

## Véxase tamén 
### Ligazóns externas 
* Ficha na IMDb 
* Ficha en Filmaffinity
Jackie Chan

**Jackie Chan**, nado como **Chan Kong-sang** (en ) o 7 de abril de 1954 en Victoria Peak, é un actor, artista marcial, director, produtor e guionista de Hong Kong. Nos seus filmes, é coñecido polo seu acrobático estilo de loita, o Zui Quan, escenas cómicas e empregar armas improvisadas. Jackie Chan actúa dende a década dos 60 e aparece en máis de 150 filmes. É particularmente coñecido en occidente por filmes como *Hora punta* (1998), *Shanghai Knights* (2003) ou *The Karate Kid* (2010).

Chan recibiu estrelas na Avenida das Estrelas de Hong Kong e no Paseo da Fama de Hollywood. Como icona cultural, Chan ten colaborado en cancións pop, debuxos animados e videoxogos. Por outra banda é un cantante operístico capacitado, así como unha estrela do Cantopop e do Mandopop, tendo lanzado varios álbums e cantado nas cancións dos filmes que protagoniza.

## Filmografía 
## Notas 
## Véxase tamén 
### Ligazóns externas 
*Ficha na IMDb
Todd Bosley

**Todd Bosley**, nado en Overland Park (Kansas) o 29 de xullo de 1984, é un actor estadounidense, famoso polo seu papel de Howie na sitcom *Scrubs*. Comezou a súa carreira como actor sendo neno, en *Little Giants* e *Jack* xunto a Robin Williams. Tamén tivo un papel protagonista no filme *Lloyd*.
Lloyd

***Lloyd*** é un filme estadounidense dirixido por Hector Baron que se estreou no 2001.

## Sinopse 
Lloyd non consegue destacar entre os compañeiros do colexio xa que o seu pouco agraciado físico provoca que os demais nenos se rían del e que as nenas nin o miren. Porén, Lloyd ten un carácter alegre e divertido que o leva a estar todo o tempo gastando bromas. É precisamente a súa faceta bromista a que o leva a unha clase especial de corrección. Alí atopará a un novo amigo e a unha guapa nena chamada Tracy, da que se namorará perdidamente.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Richard Madden

**Richard Madden**, nado o 18 de xuño de 1986 en Elderslie, Renfrewshire, é un actor escocés de cinema, televisión e teatro.

## Traxectoria 
Madden é principalmente coñecido por participar na serie de televisión da HBO *Game of Thrones* na que interpreta a Robb Stark.

## Filmografía 
### Cinema 
### Televisión 
### Videoxogos 
## Véxase tamén
Vicente Peña Saavedra

**Vicente Peña Saavedra**, nado en Tras do Río (San Claudio, Ortigueira) o 21 de febreiro de 1958, é un pedagogo galego.

## Traxectoria 
Profesor de Teoría e Historia da Educación da Universidade de Santiago de Compostela. As súas liñas de investigación viñéronse centrando na dimensión educativa e cultural da emigración transoceánica e continental (séculos XVII-XXI), na educación popular na Galicia rural, no museísmo pedagóxico, e na historia e actualidade da educación en Galicia. Foi membro da sección de Cultura Galega no Exterior do Consello da Cultura Galega (1993-1999) e do consello científico do Centro Ramón Piñeiro (1999-2001). Forma parte da comisión técnica do Arquivo da Emigración Galega (1993-1999 e 2000-2013), dirixiu o proxecto MUPEGA e colaborou na recuperación do patrimonio bibliográfico, hemerográfico e documental galego en América. Desde 2001 até 2007 exerceu como coordinador científico do MUPEGA. Foi cofundador da revista *Estudios Migratorios*. E vicepresidente da Sociedad Española para el Estudio del Patrimonio Histórico - Educativo (2003-2012).

## Obras 
**Las Escuelas de Americanos y las Sociedades de Instrucción en Galicia*, 1991.
**Éxodo, organización comunitaria e intervención escolar: la impronta educativa de la emigración transoceánica en Galicia*, 1991.
**Galicia-América. Relacións históricas e retos de futuro*, 1993.
**Informe socioeducativo: os galegos da terceira idade en América*, 1996.
**Repertorio da prensa galega da emigración*, 1998.
**La Primera Luz* de Manuel M. Murguía. Edición e Estudio introductorio, 2 vols., 2000.
**Repertorio biblio-hemerográfico da educación en Galicia, 1715-1970*, 2001.
**Mosaico de iconografía escolar de Galicia*, 2 vols., 2001 e 2002.
**Os museos da educación en internet*, 2004.
**Nós mesmos. Asociacionismo galego na emigración*, 2008.
**Luces de Alén Mar. As Escolas de Americanos en Galicia*, 2012.
**Luces de Alén Mar. As Escolas de Americanos en Galicia* [edición revisada e ampliada], 2013.

## Notas 
## Véxase tamén 
### Bibliografía 
* 
### Ligazóns externas 
*Ficha en Galegos.info
*Biografía en HISTOEDU
*Investigadores da Universidade de Santiago de Compostela - Galicia
*REDICIS - Investigación Ciencias Sociais
Mrs. Doubtfire

***Mrs. Doubtfire*** é un filme estadounidense dirixido por Chris Columbus que se estreou en 1993. Baséase na novela *Madame Doubtfire* de Anne Fine.

## Sinopse 
Daniel Hillard é pai e esposo. Os seus fillos considérano un pai marabilloso, pero a súa muller está cansa de que se comporte como se tamén el fose un neno. Tras un accidentado divorcio, aínda que loita con todas as súas forzas para conseguir a custodia dos nenos, o xuíz non lla concede. Decide entón facerse pasar por unha señora maior para poder ser, cando menos, a neneira dos seus fillos.

## Personaxes 
* Robin Williams como Daniel Hillard/Mrs. Euphegenia Doubtfire
* Sally Field como Miranda Hillard
* Lisa Jakub como Lydia Hillard
* Matthew Lawrence como Christopher Hillard
* Mara Wilson como Natalie Hillard
* Pierce Brosnan como Stuart Dunmire
* Harvey Fierstein como Tío Frank Hillard
* Scott Capurro como Jack Hillard
* Robert Prosky como Jonathan Lundy
* Polly Holliday como Gloria Chaney
* Anne Haney como Mrs. Sellner
* William Newman como Mr. Sprinkles o carteiro
* Martin Mull como Compañeiro de Miranda no traballo
* Todd Williams como Todd the Bartender
* Ashley Harris como Female Swimmer
* James Rankin como Matthew
* Stuart Fredrick Hillard como Arnold Alden
* Roscoe Lee Browne como Buck
* Cloris Leachman como Cleo

## Galardóns e nomeamentos 
* 1993: Oscar: Mellor maquillaxe.
* 1993: 2 Globos de Ouro: Mellor comedia ou musical, e actor cómico (Robin Williams).
* 1993: Nomeada ó BAFTA: Mellor maquillaxe.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Asociación de Amigos da Ópera da Coruña

A **Asociación de Amigos da Ópera** (**AOCO**) é unha asociación cultural da cidade da Coruña (Galiza) constituída en 1952, sendo a asociación máis antiga deste tipo en Galiza, e que ten como obxectivos "o cultivo e o fomento da ópera e toda aquela actividade que poida conducir á expansión e coñecemento da mesma" segundo o Artigo 3 dos seus estatutos. Dende o ano 1953 organiza o Festival de Ópera da Coruña, que se celebra de xeito ininterrompido dende aquela na capital herculina.

## Véxase tamén 
### Ligazóns externas 
* Sitio web oficial
Viola Davis

**Viola Davis**, nada en St. Matthews (Carolina do Sur) o 11 de agosto de 1965, é unha actriz estadounidense de cinema, televisión e teatro.

## Filmografía 
### Cine 
### Televisión 
## Véxase tamén